En video der gav mig gåsehud til fingerspiserne ! Ponyerne i filmen har været mishandlet, før min bror over tog dem. De var vilde, bange og havde overhovedet ingen tillid til mennesker :S Det er der bleven lavet om på. Nu er de to ponyer min bror et og alt   Det er en smuk video, derfor vil jeg dele den med jer 
I juli i år lavede jeg nogle indlæg i denne tråd omkring småproblemer med min bomløse sadel, Trekker Talent I.  Jeg synes, jeg har prøvet alverdens ting for at få det til at virke siden - ægte lammeskindspad, underlag med ekstra indlæg, bomuldsunderlag, rent lammeskind for at undgå syninger m rygsøjlefrihed, alm. underlag, uden underlag...dog har jeg ikke inversteret i de dyreste underlag, med div. ekstra indlæg - men det bliver hverken værre eller bedre. Ang. rygsøjlefrihed, kan jeg, når jeg rider, få en hel hånd ind under sadlen foran og bagved, alligevel opstår der varmeknopper/en bule hen over rygsøjlen, der hvor stigeremmene går over ryggen. I starten var det kun når vi red dressur på bane, men nu er knopperne der hvergang - kan det virkelig passe, at man ikke kan ride letridning i en bomløs? Min hest er meget rund og umarkeret, jeg vejer 60 kg, så heller ikke her skulle der være problemer... Jeg er virkelig ved at opgive at ride bomløs, selvom jeg synes at sadlen er super dejlig at sidde i, så tror jeg ikke rigtig på at problemet kan løses... Kom gerne med erfaringer og forslag til evt. løsninger!
kan måske hænge sammen med den forklaring og at nakken er et "hængsel" og næsen på en afslappet hest altid vil hænge jorden = i lod. Så vil hesten jo ved øget samling lukke mere og mere sammen i ganachen. Hvis altså hovedet bare hænger lige ned fra halsen...
Gsims: Det er selvfølgelig rigtigt, men jeg synes i hvert fald ikke, at 20-30 grader foran lod er lidt/let. Der er da alligevel et stykke til f.eks. de 6 og 12 grader, som McLean åbenbart har henvist til  Mvh. Anna
Anna, men jeg tolker det måske lidt bredt og helt afhængigt af hesten og måden den er bygget på. Jeg synes det er svært at skulle argumentere for at trække ned, fordi hesten er for meget foran lod, hvis holdningen både er afslappet og naturlig og den ellers bevæger sig korrekt; når det ikke står anført som en fejl nogen steder, som bag lod fx gør   . Mht. fordringerne, så ser jeg også "i lod" som et "hertil og ikke længere". Jeg mener jo, at når der står: afslappet og naturlig holdning, normalvis med næseryggen foran det lodrette plan, så er det vel også en prioriteringsrækkefølge af en art. Ham McLean har jeg aldrig oplevet "live", men ér han ikke også lidt en røver?  Jeg tror ikke rigtig på hans udlægning; 6 og 12 grader er sørme ikke ret meget.
Det forstår jeg også godt, og måske er 20-30 grader foran lod passende i nogle tilfælde. Så det var ikke for at sige, at foran lod er forkert (for hvor man kan sige, at går hesten bag lod, går den pr. definition forkert, kan man jo ikke sige, at går hesten foran lod, går den rigtigt), men tværtimod for at spørge, hvad man så skal tænke, når hesten går nærmere lod end de 20 grader? Mvh. Anna
Jeg synes det er enormt spændende læsning dette her! Jeg tænkte lidt på, hvornår en hest går bag lod af sig selv (uden rytter på), og det er jo ofte hingste, som gør det, når de snuser til en anden hest, eller når de indkredser deres stod. Denne adfærd suppleres ofte med stampen i jorden, fnysen og diverse mundbevægelser. De er tændte og spændte. Jeg tænker, at det signalerer stort overskud - altså at det er svært for hesten at administrere - og det kan den hingst med størst kontrol over sin fysik. Den kraftfulde hingst bliver så en arketype, som vi f.eks. kan se bære konger på diverse rytterstatuer. Og som nu også har sneget sig ind som ideal i den moderne dressur - måske fordi det arketypiske i så høj grad taler til "folket". (Den moderne dressur er jo blevet meget mere folkelig efter indførelsen af kür som konkurrencedisciplin, noget Jytte Lemkow allerede for en del år siden påpegede ville gøre sporten meget mere showpræget) Summa summarum: Den moderne, tændte, spændte dressurhest, som går bag lod er blevet et ideal, fordi den signalerer stort overskud og stor fysisk kontrol. Den udfører tingene på trods af det naturlige og hensigtsmæssige. Det er den kraftfulde muskulerede testosteronstruttende atlet - f.eks. Briar, der som ideal har erstattet den elegante balletdanser - f.eks. Ahlerich, som går meget mere naturligt, hensigtsmæssigt og flydende.
det er da også mere imponerende - at man fx som 'lille dame' kan ride på sådan en lidt vild og prægtig hest, som man måske ikke engang kan få til at stoppe  - end at ride fredeligt og elegant på en uspændt og rolig hest  Er det ikke?   
Mht det vestibulære system, så læser jeg det som at det fungerer BEDST ved de 20-30 grader og det derfor er den position hesten vælger i en kritisk situation eller feks væddeløbsheste der skal orientere sig ved allerhøjeste fart.. Når man rider dressur i højere samling, så skulle det helst ikke gå så stærkt eller være kritisk, men måske netop grundet alle disse elementer der bliver listet op her og sammenhængen melle de forskeliige sanser, er det SÅ vigtigt at hestens krop forberedes grundigt og opbygger muskelstyrke over flere år, for at kunne "kompensere" for hinanden ?? Afhandlingen er af Robert Cook, fra 2007 og her er der blandt andet nogle billeder der illustrerer HVOR svært det er for hesten at trække vejret ordentligt når den er i høj samling med næsen let foran lod... For så slet ikke at tale om når de er trukket bag lod  Ps. Ruus: Den hund må godt nok snart være træt ?   
Jeg kender ikke manden, men nu er der jo lige en anden tråd oppe om hans forskning, hvor den bliver dømt stærkt partisk. Så hvis man ikke fuldstændig skal afvise alt, hvad han skriver, hvordan skelner man så lige, hvilke dele af den man godt kan se som videnskabelige og hvilke der forsøger at sælge hans eget produkt? Det er jo noget af det, der gør det lidt svært at henvise til forskere eller blot sætte dele af deres afhandlinger ind her. For ved andre videnskabelige debatter eller artikler må man regne med, at kilderne ses i forhold til hinanden og i øvrigt fremgår tydeligt, og sådan er det jo ikke altid herinde. Og selv hvis det var, er der ikke ret mange af os, som rent fagligt beskæftiger os med det, og derfor bliver det godt nok svært at vurdere, hvor stor tillid man kan have til forskellig forskning og resultater. Mvh. Anna
Susan: Hi hi   Det er den også.. Og så går der en halv time og så fiser den rundt igen. Men hun er jo også kun 5 mdr  Jeg vil bare ikke lige skrive noget, før jeg har fået gnasket mig igennem bogen. Vil gerne have det i sammenhæng og ikke taget ud af kontekst....  Men vender snarligt tilbage..
Jeg tror ikke, Robert Cook har "opfundet" f.eks. de knoglenydannelser, han har fundet på hestens lader, eller nogle af de andre fysiske skader fra bid, han har dokumenteret. Men læser man hans hjemmeside, er han lige lidt hurtig til at konkludere, at det er biddet - og ikke forkert, for voldsom brug af biddet - der forårsager skaderne. Med andre ord holdes den bidløse trense frem som løsningen på at nogle heste får skader på tungen, flækkede tænder og ødelagte kæber af at gå med bid, mens der springes let og elegant henover hvordan biddet evt. kan bruges uden at forårsage sådanne skader. Når det er sagt, er jeg efterhånden nysgerrig nok til at prøve at ride i en bidløs trense. Det kunne da være sjovt  Frank Ödberg præsenterede i Michigan 07 nogle forskningsresultater, som viste, at hesten sagtens kunne trække vejret, selvom den gik med næsen i lodret, og at der ikke var nedsat ilttilførsel til muskulaturen, når hesten galoperede på et løbebånd.... Mvh Julie
Burde der være dét, fordi hesten ikke bevæger sig frit, og fordi den ikke selv kan vælge tempoet? I bund og grund kan man vel bevise lige, hvad man vil, hvis bare man er i stand til at lave sine konklusioner på et tilstrækkeligt løst grundlag. Fx er der jo bevis for, at den menneskeskabte CO2 er ansvarlig for den globale opvarmning. Og så ér der rent faktisk også bevis for det modsatte...
Jeg tror bare, Ödberg ville vise, at hesten godt kan trække vejret, selvom den går med næsen i lodret. Det var ikke korrekt dresserede heste, men én eller anden form for pony, iført pessoasystem. Mvh Julie